ประชาขนลงทะเบียนเข้าร่วมกิจกรรมปั่นจักรยาน “Bike อุ่นไอรัก” ผ่านทางเว็บไซต์ Bike อุ่นไอรัก กว่า 80,000 คนแล้ว
รัฐมนตรีว่าการกระทรวงมหาดไทย ระบุ ขณะนี้มีประชาขนลงทะเบียนเข้าร่วมกิจกรรมปั่นจักรยาน “Bike อุ่นไอรัก” ผ่านทางเว็บไซต์ Bike อุ่นไอรัก กว่า 80,000 คนแล้ว พร้อมเชิญชวนประชาชนร่วมกิจกรรมเพื่อแสดงความจงรักภักดีและเสริมสร้างความรักความสามัคคี

พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยยอดผู้สนใจลงทะเบียนเข้าร่วมกิจกรรมปั่นจักรยาน “Bike อุ่นไอรัก” ผ่านทางเว็บไซต์ ไบค์ อุ่นไอรัก ( www.bikeunairak2018.com) ซึ่งเปิดรับลงทะเบียนวันแรกวานนี้ (19 พ.ย.61) ว่า ล่าสุดขณะนี้ในส่วนภูมิภาคทุกจังหวัด มีผู้ลงทะเบียนรวมกว่า 50,000 คน ขณะที่กรุงเทพมหานคร กว่า 30,000 คน รวมทั่วประเทศ มียอดผู้ลงทะเบียนเข้าร่วมกิจกรรม “Bike อุ่นไอรัก” แล้ว กว่า 80,000 คน 
ทั้งนี้ เพื่ออำนวยความสะดวกประชาชนสามารถสมัครได้ 2 ช่องทาง คือผ่านทางเว็บไซต์ ได้ 24 ชั่วโมง และสามารถเดินทางไปสมัครด้วยตนเองผ่านทางจังหวัด อำเภอ รวมทั้งทุกเขตในพื้นที่กรุงเทพมหานคร 
โดยต้องนำบัตรประจําตัวประชาชนไปสมัคร อย่างไรก็ตาม หากช่วงใกล้วันมีประชาชนไปสมัครจำนวนมากอาจพิจารณาเปิดเสาร์-อาทิตย์ เพื่ออำนวยความสะดวกประชาชน พร้อมเชิญชวนประชาชนที่สุขภาพแข็งแรงและไม่มีโรคประจำตัวที่เป็นอุปสรรค เข้าร่วมกิจกรรม “Bike อุ่นไอรัก” ในส่วนภูมิภาคพร้อมกับส่วนกลางในวันที่ 9 ธันวาคมนี้ 2561 เพื่อรวมพลังแสดงความจงรักภักดี เสริมสร้างความรักความสามัคคีในครอบครัว สังคม และสุขภาพที่แข็งแรง 

รัฐมนตรีว่าการกระทรวงมหาดไทย ยังกล่าวถึงเส้นทางการปั่นจักรยาน การดูแลความปลอดภัยและการอำนวยความสะดวก แต่ละจังหวัดจะเป็นผู้พิจารณาความเหมาะสมอีกครั้ง